Inge Lyse

Inge Martin Lyse (født 22. oktober 1898, død 1990) var en norsk bygningsingeniør fra Forsand, professor i betong og massivbruer ved Norges tekniske høgskole i Trondheim fra 1938 til 1968.

Liv og virke
Inge Lyse tok examen artium ved Kongsgård skole i Stavanger i 1919.
Etter eksamen ved NTH i 1923 reiste han samme år til USA der han arbeidet som bygningsingeniør til 1927 i forbindelse med kraftutbygging i California. Deretter ble han forsker ved Portland Cement Association i Chicago til 1927. I 1927 fortsatte han som forsker ved Lehigh University i Bethlehem, Pennsylvania, hvor han ble professor fra 1931 til 1938. Dr. techn. ble han i 1937.

Inge Lyse var viserektor på NTH 1954-56 og leder for UNESCOs misjon ved bygging av Indias tekniske høgskole.

Verv 
Medlem av Det Kongelige Norske Videnskabers Selskab
Medlem av Norges Tekniske Vitenskapsakademi, president 1955-58
Formann Norsk Betongforening 1955-58
Styremedlem Det internasjonale forbund for materialprøvning 1958-61
UNESCO-representant for utarbeidelse av FN-prosjekt for ingeniørutdanning i Venezuela 1960
Det samme for Vest-Pakistan 1961-63

Heder 
Innvalgt medlem av National Academy of Engeneering of the USA
Æresmedlem Den amerikanske betongforening 1962
St. Olavs Orden 1966
Æresmedlem Det internasjonale forbund for materialprøvning 1971
Æresmedlem Norges Tekniske Vitenskapsakademi 1976
Æresmedlem Norsk betongforening 1980
Æresdoktor Lehigh University 1981

Bibliografi 
Betongstøperens håndbok 1957
Betong - Armert og uarmert 1957 (sammen med Nils Jacob Wiig)
Betongfagmannens håndbok (sammen med C. J. Bernhardt)
Over 100 vitenskapelige avhandlinger, vesentlig i amerikanske tekniske tidsskrifter

Referanser

Kilder
Hvem er Hvem? 1984 side 337

Norske ingeniører
Norske forskere
Norske professorer
Personer fra Forsand kommune